Coronavirus: Majalisa ta nemi Buhari ya yi ma yan Najeriya jawabi
Sanatoci sun nemi Buhari ya fito ya ma yan Najeriya jawabi game da Coronavirus
4 months ago 2072 views by Muhammad Auwal
Majalisar dattawan Najeriya ta yi kira ga shugaban kasa Muhammadu Buhari ya fito ya yi ma yan Najeriya bayani game da bullar annobar cutar Coronavirus, kamar yadda jaridar The Nation ta ruwaito.
“Majalisa ta yi kira ga shugaban kasa ya fito ya yi ma yan Najeriya bayani game da wannan matsalar, manyan kasashen duniya sun yi haka, idan ya fito yayi jawabi ga yan Najeriya, sai an fi daukan maganan da muhimmanci.
“Ba wai mun ce babu abinda take yi bane, amma akwai bukatar gwamnati ta dauki kwararan matakai kamar su hana tafiye tafiye, hana wasu kasashe shigowa kasa, rufe iyakokin kasar, rage taruwar jama’a, tsaurara binciken masu shigowa kasa da kuma killacesu tsawon makonni biyu.
“Haka zalika akwai bukatar majalisar ta baiwa gwamnatin Najeriya dukkanin goyon bayan da take bukata don yaki da cutar, a bude cibiyoyin gwaje gwaje, a hana kamfanonin jiragen sama na kasashen waje tashi daga Najeriya, a kulle filayen sauka da tashin jiragen Najeriya banda Abuja da Legas.”Inji shi.
A cewar Goje: “Ina ganin jahohin Legas, Ogun da gwamnatin tarayya sun yi kokari wajen magance matsalar yaduwar cutar, amma hakan bai isa ba, saboda manyan kasashen duniya suna ta daukan matakan tsaro game da kare cutar COVID-19.”
A natawa jawabin, Sanata Oluremi Tinubu ta bayyana cewa: “Ya kamata mu lura da yadda muke mu’amala da mutane, saboda Allah Ya mana baiwa, ku tuna lokacin Ebola, amma ba zamu ce mun bar komai a hannun Ebola ba.”
Muhammadu BuhariNigerian Senate Latest NewsHausa NewsCoronavirus Latest News
10 minutes ago 53 views
20 minutes ago 5284 views
20 minutes ago 19958 views